Қырҭтәыла ахада Саломе Зурабишьвили аусуратә визитла иахьа, ажьырныҳәа 20 рзы Бриуссель ддәықәлоит.
Бриуссель аусуратә визит аҳәаақәа ирҭагӡаны ахада Евроеидгылеи Натои рнапхгаҩцәа дырԥылоит.
Ахада ладминистрациа аҟынтә ишаарыцҳаз ала, Саломе Зурабишьвили Европа ахеилак ахада Шарль Мишели, Адәныҟатәи аусқәеи ашәарҭадаратә политикеи рызҵаарақәа рзы Евроеидгыла иреиҳаӡоу ахаҭарнак, еврокомиссиа вице ахада Жозеф Борели, европарламент ахада Давид Сасоли, аекономикатә зҵаарақәа рзы еврокомиссиа анагӡаратә вице ахада Валдис Домбровскии, европарламент адәныҟатәи акомитет ахантәаҩы Девид Макалистери Нато амаӡаныҟәгаҩ хада Иенс Столтенберги дырԥылоит.